## Rješenje o izdavanju dozvole za obavljanje poslova s vrijednosnim papirima Prospectus vrijednosnim papirima d.o.o. iz Zagreba

### NN 90/2005 (25.7.2005.), Rješenje o izdavanju dozvole za obavljanje poslova s vrijednosnim papirima Prospectus vrijednosnim papirima d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1801**

Na temelju odredbi članka 12. točka 5., članka
35., članka 36., članka 41. stavak 1. i članka 43. Zakona o tržištu
vrijednosnih papira (»Narodne novine« br. 84/02),
Komisija za vrijednosne papire Republike Hrvatske, na zahtjev društva
PROSPECTUS VRIJEDNOSNI PAPIRI d.o.o. iz Zagreba, Đorđićeva
6, zastupanog po Odvjetničkom društvu Marković & Plišo
iz Zagreba, Smičiklasova 21, u predmetu izdavanja
dozvole za obavljanje poslova s vrijednosnim papirima, na sjednici održanoj 14.
svibnja 2005. godine, donijela je

## RJEŠENJE

1. Društvu PROSPECTUS VRIJEDNOSNI PAPIRI d.o.o.,
Zagreb, Đorđićeva 6, izdaje se dozvola za obavljanje
poslova s vrijednosnim papirima iz članka 34. Zakona o tržištu vrijednosnih
papira, i to:

a) točka 1. – kupnja i prodaja vrijednosnih
papira po nalogu nalogodavca (u svoje ime i za račun nalogodavca)

b) točka 2. – trgovina u spekulacijske svrhe –
kupnja i prodaja vrijednosnih papira u svoje ime i za svoj račun,

c) točka 3. — upravljenje
portfeljem vrijednosnih papira za račun nalogodavca — vlasnika portfelja,

d) točka 4.- poslovi posebne burzovne trgovine,

e) točka 7.- investicijsko savjetovanje.

2. Dozvola iz točke 1. izreke izdaje se na
neodređeno vrijeme.

3. Ovo rješenje objavit će se u »Narodnim
novinama«.

```
Obrazloženje
```

```

```

Društvo PROSPECTUS VRIJEDNOSNI PAPIRI d.o.o. iz
Zagreba (dalje: Društvo), zastupano po Odvjetničkom društvu Marković & Plišo iz Zagreba, podnijelo je 12. srpnja 2005. godine
Komisiji za vrijednosne papire Republike Hrvatske (dalje: Komisija) zahtjev za
izdavanje dozvole za obavljanje poslova s vrijednosnim papirima iz članka 34.
točke 1, 2, 3, 4. i 7. Zakona o tržištu vrijednosnih papira (»Narodne novine« br. 84/02, dalje: Zakon).

U provedenom je postupku utvrđeno da Društvo ispunjava
uvjete propisane odredbama članka 36., 37., 40. stavak 2., 42., 46. i 57.
Zakona, te odredbama članka 2. i članka 3. Pravilnika o sadržaju zahtjeva za
izdavanje i postupku izdavanja dozvola ovlaštenim društvima i osobama
ovlaštenim za obavljanje poslova s vrijednosnim papirima (»Narodne novine« br. 143/02). Slijedom iznijetog, riješeno je kao u izreci
rješenja.

Ovo rješenje upisat će se u Registar ovlaštenih
društava 14. srpnja 2005. godine, pod rednim brojem 101.

Društvo je ispunilo uvjete iz članka 2. točke 4.
i 5. Pravilnika o vrsti i visini administrativnih pristojbi i naknada (»Narodne
novine« br. 115/02 i 43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenje žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku 30 dana od dana primitka ovog rješenja.

Klasa: UP/I-450-08/05-02/102

Urbroj: 567-03/05-2

Zagreb, 14. srpnja 2005.

Predsjednik Komisije

**Miljenko** **Fičor**, v. r.

Rješenje, NN 90/2005-1801